Ələsgər Ələkbərov (aktyor)

Ələsgər Ələkbərov () — Azərbaycan teatr və kino aktyoru,Əsgərov, H. Sənətkar imzasının işığı: Ələsgər Ələkbərov – 105: [Xalq artisti haqqında] //Mədəniyyət.- 2015.- 13 may.- S.12. Azərbaycan SSR xalq artisti (1940), SSRİ xalq artisti (1961), SSRİ Ali Sovetinin VI çağırış deputatı."Zaman sərhədi tanımayan sənətkar": [Xalq artisti Ələsgər Ələkbərovun anadan olmasının105 illiyi münasibətilə] //Ekran-efir.- 2015.- 3 aprel.- S.4.

 Həyatı 
Ələsgər Ələkbərov 26 mart 1910-cu ildə Bakıda anadan olub. Məktəbdə oxuduğu illərdə Ələkbərov klubundakı dram dərnəyinə getməyə başlayıb. 1927–1930-cu illərdə Bakıdakı Teatr Texnikumunda təhsil alıb. Sonra Bakı Türk İşçi Teatrında çalışıb, burada Hacı Baxşəli ("Ölülər"), ikinci bələdiyyə ("Hücum") kimi yaddaqalan obrazlar yaradıb. Teatrda işlədiyi illərdə aktrisa Hökümə Qurbanova ilə ailə həyatı qurub. Bu evlilikdən onların Nailə adlı qız övladları dünyaya gəlib. 1933-cü ildə Bakı Türk İşçi Teatrı Gəncəyə köçürülərkən gənc ailə də Bakıdan Gəncəyə köçüb. Amma çox keçməmiş onların ailəsi dağılıb.
Hökumə Qurbanovadan ayrılandan sonra bir rus qızı ilə evlənib. Bir neçə il Tbilisi Azərbaycan Teatrında, Kirovabad Teatrında çalışıb, 1933-cü ildən Akademik Dram Teatrında işləməyə başlayıb.

31 yanvar 1963-cü ildə vəfat edib. O, Fəxri xiyabanda dəfn olunub.

 Yaradıcılığı 
Teatrda Maktuf ("Maqbet"), şah Zeyir ("Şahnamə"), Aydın ("Aydın"), Heydərbəy ("1905-ci ildə"), Fərhad ("Fərhad və Şirin") və s. onlarla rol oynayıb. Yaratdığı iki obraz — Vaqif ("Vaqif") və Otello ("Otello") yaradıcılığının zirvəsi hesab olunur. Aktyor həm də bir sıra filmlərdə rol alıb. Dovjenko adına Kiyev kinostudiyasında çəkilən "Varislər" filmində don Aqilla rolunu uğurla oynayıb (1960). Azərbaycan kinosunda Rüstəm kişi ("Böyük dayaq"), Fətəli xan ("Fətəli xan") kimi yaddaqalan rollarda oynayıb. "Lətif", "Almaz", "Kəndlilər", "Leyli və Məcnun", "Uzaq sahillərdə" filmlərində rollar alıb. 1961-ci ildə SSRİ xalq artisti adına layiq görülüb.

 Təltif və mükafatları 
 "SSRİ xalq artisti" fəxri adı — 28 fevral 1961
 "Azərbaycan SSR xalq artisti" fəxri adı — 23 aprel 1940
 "Azərbaycan SSR əməkdar artisti" fəxri adı — 4 dekabr 1938
 "Lenin" ordeni — 22 iyul 1949
 "Qırmızı əmək bayrağı" ordeni — 25 fevral 1946; 9 iyun 1959
 "Şərəf nişanı" ordeni — 27 aprel 1940
 "1941-1945-ci illər Böyük Vətən müharibəsində rəşadətli əməyə görə" medalı

 Teatr səhnəsindəki rolları 
200px|thumb|right|Ələsgər Ələkbərov Makduf rolunda
 Makduf (Makbet, Uilyam Şekspir)
 Vaqif (Vaqif, Səməd Vurğun)
 Fərhad (Fərhad və Şirin, S. Vurğun)
 Otello (Otello, V. Şekspir)
 Xanlar (Xanlar, S. Vurğun)
 Minnətov (Vəfa, Rəsul Rza)
 Alxan (Bahar suları, İlyas Əfəndiyev)
 Yusif (Məhəbbət, Mirzə İbrahimov)

 Filmoqrafiya 
 Ağasadıq Gəraybəyli (film, 1974)
 Aktrisanın təbəssümü (film, 1974)
 Almaz (film, 1936) (tammetrajlı bədii film)-rol: Fuad
 Altıncı hiss (film, 1935) — mühəndis Heydər
 Bizim küçə (film, 1961)
 Böyük dayaq (film, 1962)
 Fətəli xan (film, 1947)
 Kəndlilər (film, 1939)
 Kölgələr sürünür (film, 1958)
 Qara daşlar (film, 1956)
 Qızmar günəş altında (film, 1957)
 Qüdsi (film, 2007)
 Lətif (film, 1930) — Kolxoz sədri
 Leyli və Məcnun (film, 1961)
 Ögey ana (film, 1958)
 Səhər (film, 1960)
 Sovqat (film, 1942)
 Uzaq sahillərdə (film, 1958)
 Vulkan üzərində ev (film, 1929)
 Yeni horizont (film, 1940) 
 Matteo Falkone (film, 1960) — filmi səsləndirən: Matteo Falkone — (Nodar Şaşıqoğlu)

 Şəkillər 
 115pxFətəli xan (film, 1947)Ələsgər ƏləkbərovFətəli xan rolunda (sağda) 115px"Lətif" filmindən kadr

 Mənbə 
 ""Uzaq sahillərdə" ekranda" [Filmin quruluşçu rejissoru Tofiq Tağızadə yoldaşla müxbirimizin müsahibəsi] //Kommunist.- 1958.- 13 avqust.
 Ağamirov, A. "Uzaq sahillərdə" //Kommunist.- 1958.- 19 avqust.
 Hüseynova, M; Sultanov, Ə; Məmmədov, Y; Əliyev, S; Kazımov, R; Yusifov, Ə. "Uzaq sahillərdə" //Kommunist.- 1958.- 22 avqust.
 Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 16.

 "Səhnəmizin Vaqifi, kinomuzun Rüstəm kişisi" //Kaspi.- 2011.- 4 iyun.

 İstinadlar 

 Xarici keçidlər 

 Videolar 
 İzlə

 Digər 
İzlə sayt  YouTube
"Ölümlərlə" ölməzlik qazanan aktyor
O, səhnədə daim canlı və cazibəli idi 
Ələsgər Ələkbərov

Kateqoriya:Azərbaycan aktyorları
Kateqoriya:Azərbaycan SSR xalq artistləri
Kateqoriya:SSRİ xalq artistləri
Kateqoriya:Bakıda doğulanlar
Kateqoriya:Bakıda vəfat edənlər
Kateqoriya:Poçt markalarında şəxslər
Kateqoriya:Azərbaycan SSR əməkdar artistləri
Kateqoriya:Səssiz film aktyorları
Kateqoriya:Sovet İttifaqı Kommunist Partiyasının üzvləri
Kateqoriya:SSRİ aktyorları
Kateqoriya:SSRİ Ali Sovetinin İttifaq Sovetinin VI çağırış deputatları
Kateqoriya:XX əsr aktyorları